，偏将军百二十五人，裨将军千二百五十人，校尉万二千五百人，司马三万七千五百人，候十一万二千五百人，当百一十二万五千人，士吏四十五万人，士千三百五十万人，（晋灼曰：「自五大司马至此皆以五乗之也。」师古曰：「晋说非也。从上计之，或五或十，或两或三。」）应恊于易『弧矢之利，以威天下』。（师古曰：「易下系辞曰：『弦木为弧，剡木为矢，弧矢之利，以威天下。』言所立将率，以合此意。木弓曰弧。」）予受符命之文，稽前人，将条备焉。」于是置前后左右中大司马之位，赐诸州牧号为大将军，郡卒正、连帅、大尹为偏将军，属令长裨将军，县宰